cyanic-selkie/wikianc huggingface dataset:
Сава Шумановиќ
Животопис
Негов професор во Париз бил Андре Лот. Шумановиќ се спријателил со Амедео Модилјани, Макс Јакоб]] и бројни српски уметници и писатели, како Растко Петровиќ. Во 1924 година, Шумановиќ напишал два значајни есеи, „Сликарот за сликарствоти“ и „Зошто го сакам во сликарството на Пусен“. Потоа живеел во денешна Хрватска а подоцна пак се вратил во Пари,з кон крајот на 1925 година и останал повторно неколку години, прифаќајќи одредени влијанија од стилот на сликање на Анри Матис. Шумановиќ се вратил во Шид во 1928 година з подоцна уште една година поминал во Париз, на крајот се населил таму во 1930 година.
Приредил голема изложба  на Новиот универзитет во Белград во 1939 година, каде што изложи околу 410 слики претежно од периодот на Шид.
Тоа бил неговиот прв голем успех по многу години. Се вратил од Париз и живеел тивко во Шид сè до избувнувањето на Втората светска војна во Кралството Југославија во април 1941 година, кога нацистичката марионетска држава Независна држава Хрватска предводена од хрватските фашисти- усташи, го окупирале Срем и извршиле геноцид врз геноцид врз [[Евреи[[те, [[Срби[[те и [[Роми[[те.
Усташлата полиција го уапсила Шумановиќ заедно со 150 српски државјани и ги однела во концентрациониот логор во Сремска Митровица. Таму бил погубен  на 30 август 1942 година, заедно со многу други Срби и закопан во заедничка гробница на српските православни гробишта.
Стилски одлики
Неговиот ран уметнички стил се одликувал со различни влијанија, главно кубизам, но исто така и фавизмот и експресионизмот. Во неговите подоцнежни дела, Сава Шумановиќ успеал да развие свој, прилично оригинален уметнички израз, што тој едноставно го нарекол „на начинот на кој јас знам и можам“. Поради иновациите и единствениот стил, Шумановиќ може да се опише како еден од најистакнатите српски сликари во дваесеттиот век, како и главен сликар од Кралството Југославија. .
Легат
. Музеј посветен на неговиот живот и дело кој се наоѓа во Шид. Неговите дела се изложени и во музеите во Белград, Нови Сад, Крагуевац, Зрењанин, Сплит.
Галерија посветена на делото на Шумановиќ е основана во 1952 година врз основа на подарок од Персида Шумановиќ, мајката на сликарот. Во неа се 417 уметнички дела, од кои 356 се маслени слики. Во 1989 година, зградата е реновирана и оригиналната изложбена површина е проширена од 400 на 600 м2. Ова овозможило истовремено изложување на голем број слики. Главната активност на галеријата е зачувување и презентирање на слики добиени како подароци. Покрај ова, собрана е и богата колекција на документарни материјали, како и извонредно богата хермотека (весник и периодична библиотека), кои содржат каталози од сите изложби одржани досега.
Исто така, дел од галеријата е и Спомен куќата на Сава Шумановиќ, како и археолошката колекција „Градина на Босут“ ​​и антички саркофаг. Во рамките на галеријата работи и уметничкиот круг „Сава Шумановиќ“, составен од локални аматерски сликари. Десет години по формирањето на галеријата, беше инициран спомен-обележјето во чест на Сава Шумановиќ, настан што се одржува на секои три години.
Изложбата во јули 2019 година организирана од Галеријата на Матица Српска во Центарот за култура на Србија во Париз предизвика пошироко медиумско  внимание.
Тој е вклучен во списокот на 100 најистакнати Срби.
Монголски монах
Монголските монаси се монашки практичари на будизмот во Монголија. Монголските монаси работат и живеат во будистички манастири и храмови низ Монголија и во други земји.
Историја
Будизмот првпат пристигна во Монголија преку Хималаите и Тибет. Тибетскиот будизам стана официјална религија на династијата Јуен предводена од Кублај Хан. По падот на династијата Јуан во 1368 година, тенгризмот станал главна религија во источните евроазиски степи до 16 век. За време на династијата Ќинг, будизмот повторно стана главна религија, и во Надворешна Монголија и во Внатрешна Монголија.
Прогонство
Во 20 век, прогонството на монголските монаси и другите будисти се случило под власта на Монголска Народна Република.
Хуанг Сјенфан
Хуанг Сјенфан (упр. кинески 黄现璠, трад. 黃現璠; ); 13 ноември 1899 - 18 јануари 1982) — кинески историчар, етнологог, антрополог и основач на џуанологијата.
Рани години
Хуанг Сјенфан е роден на 13 ноември 1899 г. во Фусуј, во селото Цуcи во Кина. Основното образование го завршил во родното село. Завршил учителска школа во 1922 г. во Гуангсји, Виша педагошка школа во 1926 г. во Пекинг, Историски факултет во 1935 г. во Токио. Од 1938 до 1940 г. бил професор по историја на Универзитетот во Гуангсји, од 1941 до 1942 г. бил професор по историја на Универзитетот во Џунгшан, од 1943 до 1953 г. бил професор по историја на универзитетите во Гуангсји. Од 1954 до пензионирањето во 1982 г. бил предавал историја на Вишата педагошка школа во Гуангсји.
Барум (Линебург)
Барум (Barum) — општина во округот Линебург, во сојузната покраина Долна Саксонија, Германија.
Местоположба
Барум се наоѓа јужно од Елба, оддалечен околу 13 километри од окружниот град Линебург.
Низ селото тече реката Неце, која северно од местото го создава Барумско Езеро.
Општински единици
Општината Барум е составена од следниве единици:
Кјанке
Кјанке (итал. Chianche) е општина во покраината Авелино од регионот Кампанија, Италија. Населението на 31 декември 2020 година било 455 жители.
Црква „Св. Троица“ - Горно Кратово
Света Троица — нова селска црква во селото Горно Кратово, во Општина Кратово, која била подигната во маалото Вељановец.
Местоположба
Се наоѓа лево од регионалниот пат 29271, на исклучувањето за земјениот пат кон маалото Вељановец, а е сместена помеѓу самите куќи на маалото.
Историја
На 16 мај 2021 година, во маалото Вељановец била осветена црквата.
Припор (Кочанско)
Припор или Припур — село во Општина Кочани, во областа Осоговија, во околината на градот Кочани.
Географија и местоположба
Припор се наоѓа во областа Осоговија, во вододелницата меѓу Кочанска на запад и Оризарска Река на исток, недалеку од Кочани во северен правец. Селото е ридско-планинско и од разбиен тип, а неговите маала се издигаат на надморска височина од 660-780 м. Селскиот атар зафаќа површина од 4,3 км2.
Месностите во селскиот атар се познати како: Караула, Шипци, Шијанка, Лазов Чукар, Витошки Рид, Блажов Рид и Мегдан. Селото е поделено на маала: Старо Маало, Дедо Никодиновци, Ваљавичарци и Прекориѓани. Жителите на секое маало припаѓале на еден род. Вода за пиење селото добивало од неколку послаби извори. Најобилно со вода е маалото Ваљавичарци, а најоскудно маалото Прекориѓани.
Историја
Според преданието, Припор е млада населба којашто потекнува од околу 1820 година кога била основана од доселеник од селото Костин Дол. Земјата ја купил од некој кочански Турчин. Во време на основање на селото, атарот бил покриен со шума, но шумата подоцна била исечена главно за потребите на кочанското турско население.
Стопанство
Селото е многу сиромашно затоа што земјиштето во него е зафатено со ерозивни процеси. Мештаните говореле:
"„Едно време се раѓаше бериќет секаде. Сега водата ја однесе земјата, остана само каменот. Од година до година се полошо идет. Во српско време живевме со кози и дрва.“"
Во рамките на селскиот атар, пасиштата преовладуваат на површина од 277 ха, на шумите отпаѓаат 87 ха, а на обработливото земјиште 30 ха.
Население
Според статистиката на Васил К’нчов („Македонија, Етнографија и статистика“) од 1900 година, во Припор живееле 60 жители, сите Македонци.
Според пописот од 2002 година, во селото Припор живее 1 жителка Македонка.
Според последниот попис од 2021 година, во селото немало жители.
Родови
Припор е македонско село.
Родови во селото биле: Данчевци (4 к.) и Николовци (2 к.) кои потекнуваат од ист предок кој бил основач на селото, а се доселил од селото Костин Дол. Го знаат следното родословие: Мите (жив на 50 г. на крајот на 1950-тите); Лазар-Стаменко-Данче (се доселил неговиот татко). Основачот на селото имал 3 сина: Данче, Никола и Митре. Од Данче се Данчевци, од Никола се Николовци, а од третиот син бил родот Митревци; Миладиновци (3 к.) и Ваљавичарци (2 к.), кои исто така се доселени од селото Костин Дол. Во родот Ваљавичарци се знае следното родословие: Стефан (жив на 50 г. на крајот на 1950-тите години); Стојмен-Василко-Анѓелко (се доселил).
Иселеништво
Од селото има иселеништво Кочани. Од родот Миладиновци се преселиле две домаќинства; од Митровци се иселило едно домаќинство, но потоа се поделиле на повеќе; и од родот Ваљавичарци исто така заминало едно домаќинство, но тие ја зачувале зејата во Припор.
Самоуправа и политика
Селото влегува во рамките на Општина Кочани од 1955 година.
Во периодот 1952-1955, селото било дел од Општина Полаки.
Карлес Пуџдемон
Карлес Пуџдемон и Казамажо (Carles Puigdemont i Casamajó; ) — каталонски политичар и новинар од Шпанија. Тој бил претседател на Генералитатот на шпанската автономна заедница Каталонија од јануари 2016 до октомври 2017 година, кога бил отстранет од функцијата од шпанската влада по усвојувањето на декларацијата за независност на Каталонија. Пред да стане претседател на генералитатот, Пуџдемон бил градоначалник на Жирона и член на парламентот на Каталонија како претставник за покраината Жирона.
Подножна белешка
Подножна белешка или фуснота (од гер. Fußnote'') — белешка под текстот што објаснува поблизу некои делови од текстот или споменатиот податок, односно термин. Подножната белешка се означува со натпис во облик на горен индекс или со ѕвездичка на горната десна страна од последната буква на зборот во текстот.
Употреба
Има обичај подножната белешка да биде применувана како алтернатива на долги образложувачки анотации кои би го одзеле вниманието на читателот. Подножната белешка секогаш се печати со поситни букви на подножјето на страницата.
Дирхенерсдорф
Дирхенерсдорф (Dürrhennersdorf) — општина во округот Герлиц, во Саксонија, Германија.
Збигњев Боњек
Збигњев „Зиби“ Казимјеж Боњек (Zbigniew "Zibi" Kazimierz Boniek; роден на 3 март 1956 година во Бидгошч) — поранешен полски фудбалер и тренер.
Играчка кариера
Боњек најпрво играл за Завиша Бидгошч, а подоцна и во Виѓев Лоѓ. Тој се преселил во италијанскиот фудбалски гигант Јувентус во 1982 година. Со Јувентус тој го освоил Купот на победниците на куповите, Европскиот Супер куп во 1984 година (каде ги постигнал двата погодоци) и Европскиот куп во 1985 година. По завршувањето на својата професионална кариера со екипата на Рома во 1988 година тој имал успешна бизнис кариера.
Боњек ја претставувал Полска во 80 репрезентативни натпревари и постигнал 24 голови. Тој освоил бронзен медал (трето место), како дел од полскиот тим на Светското првенство 1982 година.
Како играч, Боњек бил познат по неговото експлозивно темпо и забрзување. Тој бил еден од најдобрите дриблери од своето време и исто така прикажувал врвна техника. Претседателот на Јувентус Џани Ањели му го дал прекарот Bello di notte ("Убавината во текот на ноќта"), алудирајќи на неговите настапи на натпреварите кој се играле во вечерните часови. Боњек бил именуван од страна на Пеле како еден од 125-те најголеми живи фудбалери и од страна на ФИФА како еден од 100-те најдобри играчи досега. На 12 октомври 2009 година, тој ја добил наградата Златна копачка на кариера.
Тренерска кариера
Подоцна, Боњек бил заменик-претседател на Полската фудбалска асоцијација, а во јули 2002 година тој ја прифатил номинацијата за функцијата главен тренер на полската репрезентација. Тој поднел оставка во декември 2002 година, по само пет натпревари (2 победи, 1 нерешена, 2 порази, вклучувајќи го и дебаклот дома со 0-1 против Латвија во квалификациите за Европското првенство).
Администратор
Според извештаите во Полска, Боњек бил фаворит да стане нов министер за спорт во неговата земја, но тој ги негирал овие тврдења и изјави велејќи дека тој немал намера за преземање на оваа функција.
На 26 октомври 2012 година тој станал претседател на Полската фудбалска асоцијација.
Бург (амт)
Бург или Бург (Шпревалд) (Burg (Spreewald)) е општинска заедница во округот Шпре-Ниса, во Бранденбург, Германија. Седиштето на општинската заедница е во Бург (Шпревалд).
Општинската заедница Бург (Шпревалд) се состои од следниве општини:
Луис Гонзага
Луис Гонзага ду Насименту (роден на – починал на ) —  бразилски пејач, текстописец, музичар и поет и една од највлијателните фигури на бразилската популарна музика во XX век. Тој е заслужен за тоа што го претставил богатиот универзум од североисточни музички жанрови на Бразил. Освен тоа е основач и на музичкиот жанр Baião. . Според Каетано Велосо, тој бил првиот значаен културен настан со масовна привлечност во Бразил. . Луиз Гонзага ја добил наградата „Шел“ за бразилска популарна музика во 1984 година и бил четвртиот уметник кој ја добил оваа награда.
Синот на Гонзага, Луиз Гонзага исто така бил бразилски пејач и композитор. Освен тоа бил и припадник на бразилските масони. Браната Луиз Гонзага го носи неговото име. .
Зворничко Езеро
Зворничко Езеро (српски: Зворничко језеро) е вештачко езеро кое се наоѓа во Република Српска, Босна и Херцеговина и Србија. Езерото е погранично езеро и е на текот на реката Дрина.
Географија
Вкупната површина на Зворничкото Езеро е 8.1 километар квадратен, и има капацитет од 90.000.000 м3 вода. Најдлабоката точна на езерото е 39 метри, а просечната длабочина изнесува од 5 до 8 метри. Езерото е долго 25 км, со најмала широчина од 200 метри и најголема широчина од 3 км. Зворничкото Езеро се наоѓа на надморска височина од 140 метри. Езерото наоѓа во регионот на Зворник и Мали Зворник, по текот на реката Дрина до вливот на приоката Велика Река во општина Мали Зворник.
Акумулацијата е изградена во 1955 година. Поради тлото, 50% од басенот на езерото е ерозивно и поради поголемиот број притоки и потоци, како и самата ерозија, денес има повеќе островчиња и полуостровчиња.
Хандорф
Хандорф (Handorf) — општина во округот Линебург, во сојузната покраина Долна Саксонија, Германија.
Местоположба
Местото се наоѓа во североисточниот дел на покраината Долна Саксонија, помеѓу градовите Линебург и Хамбург.
Тахумулко (вулкан)
Тахумулко ― голем стратовулкан во департманот Сан Маркос во западна Гватемала. Тој е највисоката планина во Средна Америка со 4.203 метри. Тој е дел од планинскиот венец Сиера Мадре де Чијапас, кој започнува во најјужната мексиканска држава Чијапас.
Опис
Тахумулко е составен од андезитско дацитски лави на врвот на голем гребен од непознато потекло. Има два врва, од кои едниот има кратер широк 50-70 метри. Тек на лавата од северозападниот врв се спушта во стрмна долина на истата страна на вулканот.
Историјата на избувите на вулканот е нејасна и не е познат датумот на неговиот последен избув. Извештаите од 18 и почетокот на 19 век тврдат дека се забележани избуви, но тие не се сметаат за веродостојни.
Регионот околу Тахумулко е релативно ретко населен. Најблискиот град е Сан Маркос, кој се наоѓа на 14 километри на југоисток. Иако е ретко посетен, вулканот можете да го искачите за околу пет часа од селото Туичан. Погледот е променлив бидејќи областа е често покриена со магла и облаци.
Акредитација
Акредитација е формално признавање на оспособеноста за извршување на одредени активности. Во постапка за акредитација може да се вклучат сите лаборатории кои изведуваат тестирање или баждарење, тела за сертификација на производи, системи и персонал и инспекциските тела. Тие може да бидат самостојни или во состав на поголеми системи. Основа за работа во подрачјето на акредитирање, тестирање, сертифицирање и контрола се стандардите од серијата ЕN 45000 и ISO 17000.
NGC 22
Објектот бил предмет и на други истражувања, па освен како NGC 22 се споменува и како UGC 86, MCG 5-1-39, CGCG 499-55.
Податоци од набљудување
Според морфолошката класификација на галаксиите, NGC 22 е од видот Sb. Видливиот сјај со голо око изнесува 13,6 m, оној во рамките на интервалот од минималната до максималната честота 14,4 m, додека површинскиот сјај изнесува 13,8 m/лм2. NGC 22 има привидни димензии од 1,3' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 9 м 48,2 с, а неговата деклинација, односно висината на лакот на тој агол, + 27° 49' 58". Положбениот агол на објектот е во износ од 160°.
Магомедгаџи Нуров
Магомедгаџи Омардибирович Нуров (, Дагестан, Русија) - борач во слободен стил кој се натпреварувал за руската репрезентација, а сега ја претставува Македонија. По националност е Авар. Учествувал на Олимпијадата во Токио во 2020 година, каде бил знаменосец за Македонија на церемонијата на отворање.
Спортска кариера
Ученик на спортското училиште во Махачкала „Гамид Гамидов“, учел кај тренерот Анвар Магомедгаџиев. Во 2012 година го освоил 8-то место на Светското младинско првенство во Тајланд. Во јануари 2017 година, тој станал шампион на Бундеслигата со клубот Вајнгартен. Во 2018 година, победил на Средоземните игри во Тарагона, со што станал првиот Дагестанец што го освоил овој турнир. Во септември 2019 година, на Светското првенство во Нур-Султан, освоил бронзен медал.
Вербен (Бранденбург)
Вербен (Werben, Wjerbno) — општина во округот Шпре-Ниса, во Бранденбург, Германија.
Ајбау
Ајбау (Eibau) — поранешна општина во округот Герлиц, во Саксонија, Германија. Ајбау е познат по Eibauer Schwarzbier (црно пиво), произведувано од Münch-Bräu Eibau. Од 1 јануари 2013 е споен со Нидеркунерсдорф и Оберкунерсдорф и заедно ја создале новата општина Котмар.
Витинген
Витинген (Wittingen) — град во округот Гифхорн, во сојузната покраина Долна Саксонија, Германија. Се наоѓа околу 30 километри североисточно од Гифхорн и 30 километри југоисточно од Илцен.
Местоположба
Витинген се наоѓа во североисточниот дел на округот Гифхорн на сојузната граница со Саксонија-Анхалт. Градот се наоѓа помеѓу Линебуршкото Поле и Алтмарк. Подрачјето на градот и селата кои припаѓаат на него се протегаат на површина од 225,09 км2, од кои 7,8% се станбени и сообраќајни површини. Блиски градови се Гифхорн (25 км), Волфсбург (30 км), Илцен (30 км), Целе (50 км) и Залцведел (35 км). Низ градот поминува реката Оре; местото Ордорф е наречено по нејзе.
Градски единици
Градот Витинген се состои од 26 места:
Историја
Најрано документирано спомнување на Витинген е во документ од 781 година, кој ги одредувал територијалните граници на Хилдесхајмската епископија. Друг документирано спомнување е од 803 година во текот на владеењето на Карло Велики, кога се одредувале границите на новосоздадената Халберштатска епископија. Меѓутоа, во ниту еден од документите не е даден датумот на основањето на градот.
Во текот на средновековниот период, Витинген не бил на самата граница, туку сообраќајна станица до и од Алтмарк. Градот бил трговска точка и ноќевалиште за бројни трговски патници. Неговото значење се зголемило во деветтиот век кога Халберштатската епископија ја изградила црквата „Св. Стефан“. Со почетокот на век, Витинген ги добил градските права и бил делумен сопственик на Линебуршката ковачница. Во век имало политичка нестабилност, а во 1340 година сопственоста на Витинген била пренесена на велфската династија од Целе. Подоцна, со избивањето на борбата со Хилдесхајмската епископија, градот бил целосно уништен во 1519 година. Кратко потоа, започнала изградбата на градските бедеми.
Збратимени градови
Витинген е збратимен со следниве градови:
Здравствена
Витинген има една болница, четири аптеки и шест стоматолози.
Сообраќајна
Витинген се наоѓа на железничката линија Брауншвајг-Илцен, на која има редовни возови до Брауншвајг.
Костин Дол
Костин Дол може да се однесува на следниве села во Македонија:
Оризари
Оризари може да се однесува на следниве села:
Декодер
Декодер – уред кој работи спротивно од кодерот, т.е. го „врти“ кодирањето за да се добие првобитната информација. Вообичаено се користи обратен метод, т.е. инверзна функција од кодирањето.
Во дигиталната електроника, декодерот би бил логичко коло со повеќе влезови и излези кое ги претвора кодираните влезови во кодирани излези, со тоа што влезните и излезните кодови се различни. Многу е чест случајот на декодирање n во 2n. За секоја комбинација на влезните битови, само еден излез има вредност додека сите останати имаат вредност 0. Ако на декодерот му се додаде влез со име ENABLE кој дава можност сите И кола да се затворат со EN=0, тогаш со комбинација на декодери со помал број на излези може да се градат декодери со повеќе излези.
Во поопшта смислам декодирањето може да биде и процес кој го извршува софтвер, но секогаш поврзан со претходниот процес на кодирање, а го извршува програм кој една низа битови ги пресликува во друга низа битови (првобитна, како што изгледала пред процесот на кодирање).
Наједноставно декодерско коло би било И логичко коло, со оглед дека неговиот излез  (висок) единствено кога и неговиот влез е.
Малку е посложен декодерот кој извршува бинарно декодирање n во 2n. Ваков вид декодер е комбинаторно коло за претворање на бинарна информација составена од n кодирани влезови во само еден од најмногу 2n излези.
Чухски јазик
Чухски јазик — јазик кој припаѓа на канхобалско-чухската подгрупа на јазици од фамилијата на мајански јазици. Јазикот го зборуваат околу 40.000 луѓе во Гватемала и околу 10.000 луѓе во Мексико. Чухскиот ја создал својата група на јазици пре 21 век.
Азбука
a, b', ch, ch', e, h, i, j, k, k', l, m, n, nh, o, p, r, s, t, t', tz, tz', u, w, v, x, y, '
Броеви од 1 до 10
Сан Матео Иштатан /  Сан Себастијан Коатан
Брзозборка
Nok' Xankatat yet' nok'xe'en
''Xenhxni xekxni xanhxni hinb'eyi
Xankatak xanhb' wek' a stixalu
Xchi nok' xankat a nok' xe'en,
Xwila xwabi, xelab'a to ojinwekla,
to jinxekla manhx ojinwekla.''
Габленц (Саксонија)
Габленц (Gablenz, Jabłońc) — општина во округот Герлиц, во Саксонија, Германија.
Пренатална дијагноза
Пренаталната дијагноза е комплекс на испитувања кои се прават додека бременоста трае, низ целиот тој процес. Главната цел е откривање на разни патологии кај новороденчето во фазите на интраутериниот развој. Најчестите методи на пренатална дијагноза: вршење на ултразвук, содржина на различни маркери во крвта кај бремена жена, биопсија на хорион, земање на крв од папочна врвца, амниоцентеза. Методите на пренатална дијагноза можат да генетски, инвазивни, неинвазивни. Применувајќи различни методи на пренатална дијагноза, може да се откријат нарушувања во развојот на фетусот како Едвардс-ов синдром, Даунов синдром, нарушувања во формирањето на срцето и други абнормалности. Токму резултатите од пренаталната дијагноза можат да одлучат за судбината на детето. По добивањето на дијагностичките податоци во врска со докторот, мајката одлучува дали детето ќе се роди или бременоста ќе биде прекината. Поволните предвидувања може да овозможат рехабилитација на фетусот.
Пренаталната дијагностика користи различни техники за да се утврди здравјето и состојбата на неродениот фетус. Без знаење стекнато со пренатална дијагноза, може да има несакан исход за фетусот или мајката или пак и за и двете. Вродените мани сочинуваат 20-25% од пренаталните смртни случаи. Поточно, пренаталната дијагноза е корисна за:управување со преостанатите недели од бременоста,уврдување на исходот од бременоста,планирање за можни компликации со процесот на раѓање,планирање на проблеми кои можат да се појават кај новороденчето,одлучување дали да се продолжи со бременоста,наоѓање на услови кои можат да влијаат на идните бремености
Постојат расположливи неинвазивни и инвазивни техники за пренатална дијагноза. Секоја од нив може да се примени само во одредени временски периоди за време на бременоста. Техниките кои се користат за пренатална дијагноза се: ултрасонографија, амниоцентеза,земање мостри од хорионски вили,фетални крвни клетки во крвта на мајката,мајчински серумски алфа-фетобелковина,мајчински серум бета-HCG,мајчински серумски неконјугиран естриол,гравидитет-асоцирана плазма белковина А,инхибин А
Причини за пренатална дијагноза
Постојат три цели на пренатална дијагноза: (1) за да се овозможи навремен медицински или хируршки третман на состојба пред или по раѓање, (2) да им се даде на родителите шанса за абортус на фетусот со дијагностицирана состојба, и (3) да им даде на родителите шанса да се "подготват" психолошки, социјално, материјално и медицински за бебето со некој здравствен проблем или инвалидитет, или за веројатноста на мртвородено.
Инвазивни и неинвазивни тестови
•	Амниоцентеза-ова е инвазивна процедура во која со иглата се навлегува во долниот дел од абдоменот на мајката, во амнионската празнина во внатрешноста на матката. Амнионската течност во доволна количина за изведување на ова испитување е присутна околу 14-та гестациска недела. За пренатална дијагноза, повеќето амниоцентези се изведуваат помеѓу 14-та и 20-та гестациска недела. Сепак, испитувањето со ултразвук секогаш помага при извршувањето на амниоцентезата, со цел за одредување на гестациската старост, позицијата на фетусот и плацентата, и за одредување на количеството на амнионската течност која е присутна. Во амнионската течност се наоѓаат растворени фетални клетки (во најголем дел произлегуваат од кожата на фетусот), кои може да се одгледуваат во култура за хромозомална анализа, биохемиска анализа и молекуларно-биолошки анализи. Во третиот триместар од бременоста, амнионската течност може да се анализира за одредување на зрелоста на белите дробови на плодот. Ова е важно кога фетусот е под 35 до 36 гестациски недели од бременоста, бидејќи белите дробови можеби не се доволно зрели за да го одржат во животот по раѓањето. Причина за тоа може да биде тоа недоволно произведување на сурфактант од страна на белите дробови. По раѓањето, новороденчето може да развие респираторен дистрес синдром, а како причина за тоа е хијалинската мембранска болест. Во амниотичната течност може да се анализира бројот на ламеларни тела. Други тестови за фетална зрелост на белите дробови вклучуваат: поларизациска флуоресценција (fpol), соодносот помеѓу лецитин и сфингомиелин (ЛС), како и тест за фосфатидил глицерол (PG). Овие тестови имаат слаба позитивна предодредувачка, дијагностичка вредност за респираторниот дистрес синдром, па одлуката да се направи амниоцентеза може да се реализира на друг начин, со разгледување на прашања околу гестациската возраст. Ризиците кои ги носи амниоцентезата како испитување се невообичаени, но некогаш вклучуваат фетална загуба и мајчина Rh-чувствителност. Зголемениот ризик за фетална смртност по амниоцентеза е околу 0,5% над тоа што нормално би се очекувало. Веројатноста за контаминација на течноста со мајчини клетки при амниоцентеза е многу мала. Доколку постои присуство на олигохидрамниос (намалено количество на амнионска течност) во тој случај тоа е контраиндикација за земање на примерок од амнионската течност.
•	Земање мостри од хорионски вили (CVS)- Во оваа постапка, катетер се вметнува во вагината, потоа катетарот поминува преку грлото на матката во плацентата во развој, а сето тоа се прави под ултразвучно насочување и ориентирање. Алтернативен пристап е трансабдоминален. Воведувањето на катерот овозможува земање примероци од клетките на плацентарните хорионски вили. Овие клетки потоа може да се анализираат со различни техники. Најчестиот тест кој се употребува на клетките земени со CVS е хромозомска анализа, за да се утврди кариотипот на фетусот. Клетките, исто така, може да се одгледуваат во култура за биохемиска или молекуларна биолошка анализа. CVS може безбедно да се изврши помеѓу 9,5 и 12,5 гестациска недела. CVS има недостаток бидејќи е инвазивна процедура и има мала, но значајна стапка на морбидитет за фетусот; Оваа стапка на загуба е околу 0,5 до 1% повисока отколку кај жените кои се подложени на амниоцентеза. Ретко, CVS може да се поврзе со дефекти на екстремитетите кај фетусот. Можноста за мајчинска Rh чувствителност е присутна. Постои, исто така, можност за анализа да се земат мајчини клетки, наместо фетални клетки, па на испитување ќе бидат подложени мајчините крвни клетки, што доведува до погрешни резултати.
•	Мајчин серумски алфа-фетобелковина (MSAFP) Фетусот во развој има два главни крвни белковини - албумин и алфа-фетобелковина (AFP). Бидејќи возрасните имаат само албумин во крвта, тестот на мајчин серумски алфа-белковина (MSAFP) може да се користи за одредување на нивоата на алфа фетобелковина (AFP) од фетусот. Вообичаено, само мала количина на AFP добива пристап до амнионската течност и ја преминува плацентата, па преминува во мајчината крв. Меѓутоа, кога постои фетален дефект во ѕидот на телото, како што се дефекти на невралната туба од неможноста на дел од ембриотската невралната туба да се затвори, во тој случај потоа постои средство за бегство на повеќе алфа-фетобелковина во амнионската течност. Дефекти на невралната туба вклучуваат аненцефалија (неможност на затворање на кранијалните краеви на невралната туба) и спина бифида (слабост на затворање на опашниот крај на невралната туба). Инциденцата на такви дефекти е помала од 1 на 1000 во САД. Исто така, ако постои омфалоцела или гастрошиза (и двете се дефекти на фетусот во абдоминалниот ѕид), количеството на мајчин серумски алфа-фетобелковина (MSAFP) ќе биде повисоко. Со цел тестот за испитување на количеството на мајчин серумски алфа-фетобелковина (MSAFP) да има поголема прецизност, гестациската старост мора да биде позната. Ова се должи на тоа што количината на MSAFP се зголемува со гестациска старост (како што се големината на феталниот црн дроб и износот на произведен алфа фетобелковина). Исто така, важно е да се знае расата на мајката и присуството на гестациски дијабетес, бидејќи количеството на мајчин серумски алфа-фетобелковина (MSAFP) може да бидат засегнато од овие фактори. Мајчиниот серумски алфа-фетобелковина (MSAFP) има најголема чувствителност помеѓу 16 и 18 недела гестација, но сепак е корисен овој тест и помеѓу 15 и 22 недели гестација. Сепак, MSAFP може да се покачи поради различни причини кои не се поврзани со дефекти на фетусот, на невралната туба или абдоминалните ѕидови, така што овој тест не е 100% специфичен. Најчеста причина за покачен MSAFP е лажна проценка на гестациската старост на фетусот. Користејќи комбинација на MSAFP скрининг и ултрасонографија, може да се дијагностицираат речиси сите случаи на аненцефалија, а и повеќето случаи на спина бифида. Дефектите на невралната цевка може да се разликуваат од другите фетални дефекти (како што се дефекти на абдоминалниот ѕид) со употреба на ацетилхолинестеразата тест кој се изведува на амнионската течност добиена со амниоцентеза - ако ацетилхолинестеразата е покачена заедно со MSAFP во тој случај дефектот на невралната туба е веројатен. Ако ацетилхолинестеразата не може да се открие, тогаш се работи за некој друг фетален дефект. Превенција од многу дефекти на невралната цевка може да се постигнат со дополнување на исхраната на мајката со само 4 mg на фолна киселина дневно, но овој витамински додаток мора да се земе еден месец пред зачнувањето и во текот на првиот триместар. MSAFP е исто така корисен за скрининг за Даунов синдром и други трисомии. MSAFP има тенденција да биде помал кога се присутни триосомии 21 или други хромозомски абнормалности.
Третман на моларна бременост Моларната бременост е трауматично искуство за двата родители. Не само што е загуба на бременоста, туку може го загрози здравјето на жената и да премине во канцерогена состојба. За да се заштити жената, моларното ткиво мора целосно да се отстрани од телото на жената. Кај повеќето жени по отстранувањето на ткивото, ќе нема последици. Сепак кај 20% од целосната и кај 2-5% од делумата мола, ткивото продолжува да егзистира и може да премине во канцер. Моларната бременост најчесто завршува рано со спонтан абортус и ткивото е исфрлено од матката на жената, не оставајки последици по нејзиното здравје. Понекогаш ако не дојде до спонатано исфрлање на бременоста, и се забележи молата на ултразвук, се прави киретажа за да се отстрани целото ткиво. Кај најголем број од случаите по киретажата ќе нема потреба од дополнителни интервенции. После киретажата задолжително редовно се следи нивото на НCG хормонот во крвта. Овој хормон се лачи од плацентата и кога нема бременост неговото ниво е нула или е многу мало (помалку од 5 единици). Понекогаш ако останат клетки од молата и продолжат да растат, преминуваат во канцер. Во таков случај нивото на НCG ќе продолжи да расте. Во тој случај ако има потреба се повторува киретажата или се дава хемотерапија, за да се спречи понатамошниот раст на клетките во матката или нивното проширување во другите органи, односно треба да се спречи метастазирање на канцерот. Ако нивото на НCG падне на нула, се смета дека нема потреба од дополнителни интервенции. Хормонот продолжува да се следи во период од 6 месеци до една година за да се осигура дека не останала никаква трага од молата. Се препорачува жената да не се обидува со нова бременост во текот на една година, за да може да се потврди дека молата е целосно отстранета. Потребно е НCG да биде нула во продолжение од 6 последователни месеци за да се заклучи дека болеста е санирана. Ова продолжено следење се прави затоа што понекогаш може после пад на хормонот, да дојде до повторно активирање.
•	Мајчински серумски неконјугиран естриол Количината на неконјугиран естриол во мајчиниот серум е зависна од одржлив фетус, правилно функционирачка плацента и благосостојба на мајката. Подлогата за естриол започнува како дехидроепиандростерон (DHEA) кој се создава во фетусот. Ова понатаму се метаболизира во плацентата до естриол. Естриолот преминува во циркулацијата на мајката и се излачува од мајчиниот бубрег во урината, или се метаболизира во мајчиниот црн дроб. Мерењето на нивото на серумски естриол во третиот триместар ќе даде индикација за општо добро на фетусот. Ако нивото на естриол опаѓа, тогаш фетусот е загрозен и може да дојде до предвремен пораѓај. Естриолот има тенденција да биде помал кога Даунов синдром е присутен или кога постои надбубрежна хипоплазија со аненцефалија.
•	Инхибин-A Димеричкиот инхибин-А се секретира од страна на плацентата и од мајчиниот corpus luteum (жолто тело). Димеричниот инхибин-А може да се мери во мајчиниот серум. Зголемено ниво на инхибин-А е поврзано со зголемен ризик за трисомија 21. Високите количества на инхибин-А исто така може да биде поврзан со ризик за предвремено породување.
•	Гравидитет-асоциран плазмена белковина A (PAPP-A) Ниското ниво на PAPP-А кое се мери во мајчиниот серум за време на првиот триместар од бременоста може да биде поврзано со фетални хромозомски мани вклучувајќи трисомии 13, 18 и 21. Покрај тоа, ниско ниво PAPP-А во првиот триместар може да предвиди негативен исход на бременоста, вклучувајќи мало бебе за гестациската возраст (СГА) или мртвородено. Високо ниво на PAPP-A може да предвиди големо бебе за гестациската возраст (LGA).
Регионален пат 1204
Регионален пат 1204 (ознака: Р1204) — регионален пат во Македонија, со насока на движење север-југ. Има вкупна должина од 74,1 километар и 9 делници. Патот започнува во Куманово и се движи на југ кон штипското село Софилари.
Делници
Регионалниот пат 1204 според Јавното претпријатие за државни патишта има вкупно 9 различни делници.
Киузано ди Сан Доменико
Киузано ди Сан Доменико — општина во покраината Авелино од регионот Кампанија, Италија. Населението на 30 септември 2021 година било 2,106 жители.
Полуотворена предна незаоблена самогласка
Полуотворената предна незаоблена самогласка (среднониска предна незаоблена самогласка) е вид на самогласка присутна во некои јазици. Меѓународната фонетска азбука (МФА) ја бележи со симболот ⟨⟩ („ракописно Е“ или „ипсилон“).
Во македонскиот јазик овој глас е претставен со буквата е, што може да предизвика забуна бидејќи е истоветен со МФА-симболот ⟨⟩ што ја означува полузатворената предна незаоблена согласка, која не се јавува во македонскиот гласовен систем.
Мехтерзен
Мехтерзен (Mechtersen) — општина во округот Линебург, во сојузната покраина Долна Саксонија, Германија.
Местоположба
Мехтерзен се наоѓа јужно од Елба, северно од Линебуршкото Поле.
Соседни општини
Општината се граничи со општините Радбрух, Фегелзен, Репенштет, Кирхгелерзен и ексклавата Дахтмисер Брух на Репенштет.
Парасимпатомиметичен лек
Тоа се лекови кои внесени во организмот доведуваат до стимулација на холинергичниот (парасимпатомиметичниот) систем. Во зависност од начинот на кој дејствуваат, поделени се во три групи:
Ацетихолин (Asetylcholin)
Во организмот се создава од оцетна киселина и холин. Извесни количества ацетихолин се наоѓаат во ЦНС каде што има функција на невротрансмитер во некои региони во овој систем. Освен тоа, ацетилхолинот се лачи на завршетоците на сите предганглиските нервни влакна, на заврешетоците на постглиските парасимпатомиметичнин влакна, на завршетоците од симпатичните влакна кои ја инервираат сржта на надбубрежната жлезда и на крај, се лачи на завршетокот на соматските нерви. Дејства на ацетилхолинот. Дејствара бна овој лек се поделени на две групи:
Метахолин (Methacholin)
Ова е синтетички добиен лек, кој има посилни мусакарински, а многу слаби никотински дејства. Помалку осетлив на холинестеразата, поради што дејството му трае подолго од она на ацетилхолинот. Индикации: пароксизмална тахикардиа, рететнција на урина.
Карбаминохолин -Carbaminocholin (Carbahol)
Тој има посилни никотински, а послаби мускарински дејства. Не го разгорува холинестеразита, па дејството му трае доста долго. Индикации: периферни васкуларни заболувања (ги штити крвните садови), ретенција на урина.
Бетанехол (Bethanechol)
Тој исто така не е осетлив на холинестеразата, така што дејството му трае долго. Има доста силни дејства на дигестивниот и уринарниот тракт, а послаби на кардиоваскуларниот. Индикации: ретенција на урина, атонија на желудникот по ваготомија.
Пилокарпин (Pilocarpin)
Тој е алкалоид кој дејствува директно на органите кои имаат холинергична инервација. Дејствата му се состојат во силна стимулација на егзокрините жлезди (посебно на потните жлезди) стимулација на мазната мускулатура во дигестивниот тракт и н акрај се неговите дејства врз очите, кои од практичен аспект гледано се најважни. Ако се капне во очите Пилокарпинот доведува до миоза и грч на акомодација со тенденција на снижување на интраокуларниот притисок, ако бил покачен. Индикации: Глауком, каде што се аплицира локално во вид на 0,5—4% раствор.
Ареколин (Arecolin)
Тој има слични дејства како Пилокарпинот, но не се користи во хумана медицина.
Мускарин (Muscarin)
Тој се наоѓа во една печурка (габа) Аманита мускариа, така што при јадење на оваа печурка (по грешка) може да настапи труење. Негов ефикасен антагонист е атропинот кој треба да се користи против труења.
Инхибитори на холинестераза (Антихолинестиразни лекови)
Тоа се материи кои ја инхибираат активноста на ензимот холинестераза, кој од своја страна го разградува ацетихолинот. На овој начин ацетихолинот кој го има нормално во организмо се натрупува. Важноста на овие супстанции се состои во тоа што тие можат да се користат за следниве цели : Антихолинестеразните лекови се поделени во две групи:
Физостигмин (Phusostigmin) (Eserin)
Тој е алкалоид кој се добива од едно африканско растение. Лекот е ефикасен даден преку уста, со инекција или локално. Тој има мускарински и никотински дејства, така што неговите ефекти се слични на ацетилхолинските, а се поништуваат едните со атропин, другите со неутромускулни блокатори. Индикации: локално, во око како раствор во терапија на глауком и тоа како 1% раствор.
Простигмин (Prostigmin) (Неостигмин)
Тој е синтетички добиен лек кој има дејства слични на ацетахолниот, но има и други дејства кои не зависат од инхибицијата на холинестеразата. Индикации: Миастениа гравис, црвена атониа, постоперативна црвена атониа, периферни спазми на крвните садови, при труење со некои невромускулни блокатори (Д-тубокурарин, флакседил). Иреверзибилни инхибатори н ахолинестеразата. Инсектициди, меѓу кои најчесто се користи Паратион. Воени (бојни) отрови каде што спаѓаат: ДФП, Сарин, Соман, Трбун и други. Од поделбата на оваа група на супстанции се гледа дека тоа не се лекови, туку материи кои се користат во земјоделството за уништивање на разни штетници со што се зголемува приносот, или пак претставуваат потенцијални бојни отрови. Причината што ги споменуваме овде е токсиколошкото дејство. Имено, посектицид или поради опасноста од евентуална употреба како бојни отрви. Доколку човек се интоксцира со некој од нив, покрај другите мерк кои треба да се преземат, значајно место има Атропинот кој е најефикасен противотров, а во поново време се користат и некои меатерии наречени реактиватори на холинестеразата, чиј претставник е Пралидоксим (Pralidoxim).
Тоска (опера)
Тоска — опера во три чина од италијанскиот композитор Џакомо Пучини, според либретото на Лујџи Илика и Џузепе Џакоза засновано врз драмата „Тоска“ на Викториен Сарду. Светската премиера на операта била одржана на 14 јануари 1900 година, во Рим.
Синопсис
Сликарот Каварадоси му помага на избеганиот затвореник Анџелоти да се засолни, но шефот на полицијата Скарпија и неговите агенти ја насетуваат трагата. Служејќи се со вешти ветувања и закани, Скарпија успева да изнуди признание од Тоска, љубовницата на сликарот, по што Каварадоси е уапсен и осуден на смрт. Тоска го моли шефот на полицијата да го помилува сликарот, а тој се согласува под услов таа да биде негова. За да го спаси Каварадоси, Тоска се согласува, но бара Скарпија да му издаде документи на сликарот со кои тој безбедно ќе го напушти Рим. Притоа, Скарпија ѝ кажува дека ќе организира фиктивно стрелање на Каварадоси. Скарпија ги подготвува документите, но кога се обидува да ја обљуби Тоска, таа го убива со нож и веднаш му јавува на Каварадоси дека стрелањето ќе биде фиктивно. Меѓутоа, претходно Скарпија наредил вистински да го стрелаат сликарот и наредбата е извршена. Тогаш, Тоска сфаќа дека е измамена и, пред да биде фатена од агентите на Сакрпија, таа се фрла од затворската тврдина во бездната.
Коњски шампињон
Коњски шампињон (лат. Agaricus arvensis), е печурка од родот Agaricus.
Таксономија
Бил опишан како Agaricus arvensis од Џејкоб Кристијан Шефер во 1762 година, и одтогаш му биле дадени бројни биномни описи.
Опис
Шапката е од 7–20 cm во пречник, белузлава, мазна и сува; се обојува жолто, особено кога е млада. Жабрите на почетокот се бледо розови до бели, а подоцна добиваат сива и кафена боја за да станат темно чоколадни. Има голем распространет прстен, бел одозгоре, но понекогаш со жолтеникави лушпи одоздола. Гледано одоздола, на примерок со затворена шапка, прстенот со два слоја има добро развиена шема на „запченик“ околу дршката. Ова е долниот дел од двојниот прстен. Дршката е 5–12 cm (2,0-4,7 во) долга и 1–3cm широка. Спорите му се кафени и мазни. Мирисот е опишан како мирис на анасон. Припаѓа на групата Agaricus кои имаат тенденција да се обојуваат жолто и да помодруваат.
Слични видови
Кога е млада, оваа габа често се меша со видовите на смртоносниот род Мувоморка.
Распространетост и живеалиште
Оваа печурка се смета за вообичаена и широко распространета и не се води грижа за зачувување.
Јадливост
Ова е изборен јадлив вид кој е многу ценет од фармерите со генерации, бидејќи се смета за една од највкусните од сите јадливи габи. И покрај ова, овошните тела на овој и други видови шампињон со жолта боја во себе често имаат акумулирано тешки метали, како што се кадмиум и бакар.
Борис Чичерин
Борис Николаевич Чичерин (Бори́с Никола́евич Чиче́рин) (Мај 26, 1828 – 3 февруари 1904 година) е руски империјален правник и политички филозоф, кој работел на теоријата дека Русија и е потребно силна, авторитетна влада за да се издржат либералните реформи.За време на Октомвриската револуција, Чичерин е веројатно најпопуларниот правен филозоф и историчар во Русија.
Животопис
Чичерин е роден во Тамбов, каде неговите благородни предци престојувале многу векови. Во 1849, тој матурираше од правниот оддел на Московскиот Универзитет..На инсистирање од д-р  Тимофеј Грановски, тој продолжи да работи во универзитетот како професор на рускиот закон. Заедно со неговиот пријател Константин Кавели напишаа сеопфатна програма за руски лиферализам,која беше објавена од страна на Александар Херзен во Лондон.
Во 1868, Чичерин поднесе оставка од неговата позиција на универзитетот како протест против владините репресии и се сместил во неговиот имот во близина на Тамбов.Тоа беше тука каде тој напиша неколку тома од неговата обемна Историја на Политичките Теории.Неговиот величествен литературен стил беше прифатен од страна на таквите мајстори како Иван Тургенев и Лео Толстои.
Подоцна, Чичерин се врати во Москва, каде што тој беше избран за градоначалник во 1882 година. Во тој период, тој ги поддржуваше Александаровите остри мерки во Полска и борбата на царот против радикалните револуционери. Неговиот говор кај Александар III на неговото крунисување во Кремљ беше протолкувано како премногу либерално, сепак, и тој бил принуден да поднесе оставка. Тој ги помина своите последни години пишувајќи 4 тома мемоари и некои книги за хемија, зоологија, и геометрија.Мемоарите биле препечатени од Ориентален Истражување Партнери  во 1974 година со новО воведување на Чичериновиот живот од страна на Проф. D. Чекан, Универзитетот Во Индијана.
Надворешни врски
Голема влез во Brockhaus-Efron Енциклопедија
Бохемискоромски јазик
Бохемискоромски — изумрен дијалект на ромскиот јазик со којшто во минатото се служеле Ромите во Бохемија (западниот дел на денешна Чешка). Говорот изумрел по Втората светска војна поради убивањето на најголемиот дел од неговите говорници во нацистичките концентрациони логори.
Говорници
Пред масовното убивање во 1940-тите, говорниците на бохемискоромскиот, т.н. Бохемиски Роми, биле номадски народ во Бохемија. Тие воделе преселнички или полупреселнички начин на живеење, патувајќи низ земјата, особено во потоплите годишни времиња и нудејќи ги своите услуги на непреселничкото население во околината. Тие главно тргувале со коњи, работеле како трговски патници, поправале производи и биле забавувачи.
Речник
Бохемискоромскиот го дели индоарискиот речник со останатите ромски дијалекти, како и бројни позајмени зборови од западните ирански јазици (пр. персиски и курдски), ерменски, осетски и грчки. Покрај тоа, говорот со другите карпатскоромски дијалекти дели позајмени зборови од јужнословенските јазици, унгарски и словачки. Конечно, најголем дел од позајмените зборови во јазикот потекнуваат од чешкиот јазик.
NGC 6429
NGC 6429 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6429 се споменува и како UGC 10960, MCG 4-42-4, CGCG 141-7, IRAS 17420+2522.
Откривање
Објектот е откриен на 2 јули 1864 година од страна на Алберт Март, со помош на рефлекторски телескоп, чијашто леќа имала пречник од 48 см.